“ทองคำ” เปิดเช้าลง 200 บ. รูปพรรณขาย 31,250 บ.
ราคาทองคำในประเทศเช้าวันนี้ ปรับตัวลดลง 200 บาท หลังได้รับแรงกดดันจากความกังวลการปรับขึ้นอัตราดอกเบี้ยของเฟดที่อาจดำเนินการเร็วขึ้น เพื่อสู้กับเงินเฟ้อที่เพิ่มสูงขึ้นในสหรัฐฯ ทำให้ราคาทองรูปพรรณขายออก 31,250 บาท
ราคาทองคำในประเทศเช้าวันนี้ ปรับตัวลดลง 200 บาท หลังได้รับแรงกดดันจากความกังวลการปรับขึ้นอัตราดอกเบี้ยของเฟดที่อาจดำเนินการเร็วขึ้น เพื่อสู้กับเงินเฟ้อที่เพิ่มสูงขึ้นในสหรัฐฯ ทำให้ราคาทองรูปพรรณขายออก 31,250 บาท
26 เม.ย. 2565

ผู้สื่อข่าวรายงานว่า ราคาทองคำในประเทศวันนี้ (26 เม.ย.2565) เปิดตลาดการซื้อขายลดลง 200 บาท จากราคาปิดเมื่อวานนี้ (25 เม.ย.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:29 น. ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 30,650 บาท ขายออกบาททองคำละ 30,750 บาท
ทองรูปพรรณ 96.5% รับซื้อเข้าบาททองคำละ 30,092.60  บาท ขายออกบาททองคำละ 31,250 บาท
ส่วนราคาทองคำ Spot เช้านี้เคลื่อนไหวอยู่ที่บริเวณ 1,902.50 ดอลลาร์ ขณะที่สัญญาทองคำตลาดโคเม็กซ์ ส่งมอบเดือนมิถุนายน ร่วงลง 38.30 ดอลลาร์ ปิดที่ 1,896.00 ดอลลาร์/ออนซ์  ราคาทองปรับตัวอย่างผันผวน เป็นผลมาจากนักลงทุนวิตกเกี่ยวกับการปรับขึ้นอัตราดอกเบี้ยของธนาคารกลางสหรัฐฯ หรือ เฟด หลังจากนายเจอโรม พาวเวล ประธานเฟด แสดงจุดยืนสนับสนุนให้เฟดดำเนินการเร็วขึ้นเพื่อต่อสู้กับเงินเฟ้อ และส่งสัญญาณว่ามีโอกาสที่เฟดจะปรับขึ้นอัตราดอกเบี้ย 0.50% ในการประชุมเดือนพฤษภาคม ซึ่งจะเป็นครั้งแรกที่เฟดปรับขึ้นอัตราดอกเบี้ย 0.50% นับตั้งแต่ปี 2543